Бекітемін

"№3 ЖОББМ" КММ директоры: А.Шалабаева

"\_\_\_\_'' \_\_\_\_\_\_\_\_\_\_\_\_\_ 2022 ж

**2022-2023 оқу жылының 12 қыркүйек пен 23 қыркүйек аралығында Қазақстан халықтарының тілдер күні мерекесіне орай өткізілетін**

**Тілдер бірлестігінің "Тіл - татулық тірегі" атты онкүндік жоспары**

Мақсаты – онкүндік барысында оқушыларға мемлекеттік тіліміздің мәртебесін көтеруге, туған тілімізді және Қазақстанда тұратын барлық ұлттар мен ұлыстардың тілдерін құрметтеуге баулу.

|  |  |  |  |  |  |
| --- | --- | --- | --- | --- | --- |
| Р/С | Сабақ тақырыбы | Түрі | Сыныбы | Күні, уақыты | Пән мұғалімі |
| 1 | "Тіл - руханият қазығы" | онкүндіктің ашылуы | 1-11 сыныптар | 12.09.2022 | Пән мұғалімдері |
| 2 | А.Байтұрсынұлының 150 жылдық мерейтойына орай "Ұлт ұстазымен үндесу" | Мәнерлеп оқу челленджі | 5-8 сынып | 12-23.09.2022 | Жасарова Г.  Мектеп кітапханашысы |
| 3 | "Тіл білімінің шамшырағы" А.Байтұрсынұлының 150 жылдығына орай | Әдеби кеш | 9-11 сыныптар | 21.09.2022  Жерг.у. 15.00 | Жайылғанова Г. |
| 4 | "Сырбай сыршыл ақын" С.Мәуленовтың 100 жылдығына орай | Әдеби кеш | 6-7 сыныптар | 20.09.2022  Жерг.у. 10.00 | Төлегенова Г |
| 5 | "Ахметтің 40 мысалы" | Сайыс | 5-8 сыныптар | 22.09.2022  Жерг.у. 15.00 | Құламанова А. |
| 6 | "Тіл мәселесі-ұлт мәселесі" | Дебат | 9 сынып | 13.09.2022  Жерг.у. 15.00 | Жақанова Н. |
| 7 | "Своя игра" | Дидактическая игра | 7а,б сыныптар | 22.09.2022  Жерг.у. 10.00 | Жұмалин З. |
| 8 | "Королевство языков" | Игра -викторина | 8 сынып | 14.09.2022  Жерг.у. 10.00 | Бердешова А. |
| 9 | "Если дружат люди - дружат языки" | Сайыс | 6а,б сыныптар | 15.09.2022  Жерг.у. 10.00 | Утегенова С. |
| 10 | "The party of poems" | Кеш | 8-9 сыныптар | 22.09.2022  Жерг.у.15.00 | Байтілеева С. |
| 11 | "Mary Poppins" by Travers | Қойылым | 10 сыныбы | 16.09.2022  Жерг.у. 15.00 | Зейнуллақызы Г. |
| 12 | "My English language" | Сайыс | 5а,б сыныптар | 19.09.2022  Жерг.у. 15.00 | Мұхамбетжанова Ғ |
| 13 | "The Little Red Hiding Hood" | Қойылым | 6-7 сыныптар | 16.09.2022  Жерг.у. 15.00 | Сыдықова Ж. |
| 14 | "Travelling to the happy town" | сайыс | 4сынып | 13.09.2022  Жерг.у. 15.00 | Маратова А. |
| 15 | "Тіл - татулық тірегі" | Онкүндіктің жабылуы. Белсенді оқушыларды марапаттау | 1-11 сыныптар | 23.09.2022  Жерг.у. 15.00 | Пән мұғалімдері |

Бірлестік жетекшісі: Ж.Сыдықова

**2022-2023 оқу жылының 12 қыркүйек пен 23 қыркүйек аралығында Қазақстан халықтарының тілдер күні мерекесіне орай өткізілген**

**Тілдер бірлестігінің "Тіл - татулық тірегі" атты онкүндіктің талдауы**

2022-2023 оқу жылының 12 қыркүйек пен 23 қыркүйек аралығында Қазақстан халықтарының тілдер күні мерекесіне орай Тілдер бірлестігінің **"Тіл - татулық тірегі"** атты онкүндік болып өтті. Мақсаты – онкүндік барысында оқушыларға мемлекеттік тіліміздің мәртебесін көтеруге, туған тілімізді және Қазақстанда тұратын барлық ұлттар мен ұлыстардың тілдерін құрметтеуге баулу.

Онкүндік аясында әр мұғалім өз пәні бойынша сыныптан тыс жұмыстарын жоспарлап, өткізді.

12 Қыркүйек күні **"Тіл - руханият қазығы"**тақырыбында апталықтың ашылуы болды. Ашылуында ұстаздар мен оқушыларды мерекемен құттықтап, үш тілде өлең шумақтарын арнады.

Жоспар бойынша Жайылғанова Гүлзира Қыдыралы қызы "Тіл білімінің шамшырағы" А.Байтұрсынұлының 150 жылдығына орай 9-11 сынып оқушылары арасында әдеби кеш өткізілді. Оқушылар белгілі тақырыптарда баяндамалар жасады. Кеш мұғалімнің кіріспе сөзімен басталып, оқушылар тақырыпқа сай ойлар туралы хабарлама жасады. Соңында кеш барысында кімнен қандай ой түйді, кімнің баяндамасы ұнағаны туралы ой білдірді. Конференцияны Гүлзира Қыдыралықызы қорытындылады.

Онкүндік барысында 5-8 сыныптар арасында "Ахметтің 40 мысалы"деген шара болып өтті. Пән мұғалімі Құламанова Айнұр. Бұл шарада оқушылардың А.Байтұрсынұлының 40 мысалын көрініс ретінде қойып, оқушылардың қызығушылығын туғыза білді. Оқушылардың белсенділігі жоғары болды. Шара өз мақсатына жетті.

Қазақ тілі мен әдебиеті пәні мұғалімі Төлегенова Гүлжанар 6-7 сынып оқушыларының арасында "Сырбай сыршыл ақын" С.Мәуленовтың 100 жылдығына орай әдеби -танымдық кеш өткізді. Әдеби кеште оқушылар С.Мәуленовтың өмірбаянын баяндап, шығармаларымен таныстырды.

Орыс тілі мен әдебиеті пәні мұғалімі Бердешова Айнагүл 8 сыныптар арасында "Королевство языков" тақырыбында сайыс өткізді. Шара барысы мұғалімнің кіріспе сөзінен басталды. Сайыс 4 турдан тұрды. Әр оқушының жауаптары есптеліп отырды. Оқушылар марапатталып, мұғалім сөзімен қорытындыланды.

Утегенова Самал "Если дружат люди - дружат языки"тақырыбында 6а,б сыныптар арасында сайыс өткізді. Сайыста оқушылар әр турда берілген сұрақтарға, дұрыс әрі толық жауап бере отырып орыс тіліне деген қызығушылықтары артты. Сайыс қорытындыланып оқушылар марапатталды.

7а,б сыныптар аралығында "Своя игра" тақырыбында викторина өткізді. Пән мұғалімі Жұмалин Заманбек. Викторина бірнеше бөлімдерден тұрды. Әр бөлім сайын оқушылар белсенділік танытып, сұрақтарға нақты жауап беріп отырды. Викторина өте қызықты болып ерекше қатысқан оқушылар аталып өтті.

Ағылшын тілі пәні мұғалімі Байтілеева Сәбира 8-9 сыныптар арасында "The party of poems" тақырыбында әдеби кеш өткізді. Оқушылар ағылшын елінің тарихын, ақын-жазушылар атап өтіп, олардың шығармаларын да мәнерлеп оқи білді.Белсене қатысқан оқушылар марапатталды.

Ағылшын тілі пәні мұғалімі Сыдықова Жания Шымкентқызы "The Little Red Hiding Hood" тақырыбында 6-7 сыныптардың оқушыларымен ұйымдастырылған ертегі сахналанып, көрініс қойылды. Оқушылар көрініс қоя отырып, ән айтып, би де билей отырып көрермендердің көзайымы бола білді.

Ағылшын тілі пәні мұғалімі Зейнуллақызы Гүлмира 6-10 сыныптар арасында "Mary Poppins" шығармасынан көрініс көрсетті. Оқушылар ағылшын жазушысының шығармасын өте әсерлі етіп, мағыналы түрде қоя білді.

Ағылшын тілі пәні мұғалімі Мұхамбетжанова Ғалия 5 сыныптар арасында "My English language" тақырыбында сайыс өткізді. Оқушылар сайыстың әр турындағы сұрақтарға белсене жауап беріп отырды. Сайыс қорытындыланып марапатталды.

Ағылшын тілі пәні Маратова Әсемгүл 4 сыныптар арасында "Travelling to the happy town" тақырыбында сайыс өткізді. Сайыс бірнеше турдан тұрды. Әр тур сайын караоке айтылып оқушылар қызығып қатысты. Жеңімпаз оқушылар атап өтіліп марапатталды.

Онкүндік барысында өткізілген шаралардың барлығы Инстаграм желісінде жарияланып отырды. Онкүндіктің мәнді де сәнді өтуіне мектеп оқушыларының ықпалы зор болды. Барлық сыныптың да қай шараға болмасын қызығушылықпен, асқан құлшыныспен қатысуы көңіл қуантатындай дәрежеде болды. Онкүндікте ұйымдастырылған барлық шаралардың алға қойған мақсаты орындалды деп толық сеніммен айтуға болады.

Бірлестік жетекшісі: Ж.Сыдықова